**Eesti Olümpiakomitee ja Coca-Cola välijõusaalide rajamise konkursi „LIIKUMINE TEEB ERKSAKS“ juhend**

Liikumisharrastuse ja õuespordi arendamiseks ning edendamiseks kutsuvad Eesti Olümpiakomitee ja Coca-Cola ellu välijõusaalide rajamise konkursi „LIIKUMINE TEEB ERKSAKS“. Välijõusaalid on plaanitud kohtadesse, kus liigub palju inimesi, nagu pargid, linnaväljakud, kaubanduskeskuste esised, bussi- või rongipeatused jms. Välijõusaali pilt ja mõõdud on dokumendi lisas 1.

**Üldpõhimõtted**

1. Välijõusaalid paigaldatakse EOK poolt ja antakse üle kohalikele omavalitsustele.
2. Jõusaali paigaldamise ja transpordi eest vastutab Eesti Olümpiakomitee koostöös seadmeid tootva ettevõttega. Lisaks tagab seadmeid tootev ettevõte jõusaali hoolduse üks kord aastas viie aasta vältel. Leping ei kata vandalismiga seotud kulude katmist.
3. Jõusaali paigaldamise koha ettevalmistamise ja hiljem korras hoidmise eest vastutab kohalik omavalitsus.
4. Toetuste fondi maht on 38 500 € ning kokku rajatakse 12 välijõusaali.
5. Toetuse taotlejaks saab olla kohalik omavalitsus.
6. Konkursi tingimuseks on jõusaali rajamine kogukonna keskustesse ja seeläbi võimalus võimalikult paljudel inimestel seda kasutada.
7. Jõusaalide paigaldamine peab aset leidma juunis 2018.

**Toetuse taotlemise ja eraldamise kord**

1. Toetuste taotlemise konkursi viib läbi EOK. Taotluste saajad määrab EOK moodustatud komisjon.
2. Toetuste taotluste esitamise tähtaeg on 16.04 – 30.04.2018.
3. Konkursi taotlusvorm on kättesaadav aadressil [https://goo.gl/forms/T5wrlf748C6QQbNy2](https://na01.safelinks.protection.outlook.com/?url=https%3A%2F%2Fgoo.gl%2Fforms%2FT5wrlf748C6QQbNy2&data=02%7C01%7Cnnormak%40coca-cola.com%7C3cdd96d668524825ab5408d5a36363dc%7C548d26ab8caa49e197c2a1b1a06cc39c%7C0%7C0%7C636594569656185709&sdata=OOLc6zk3gSU0wQZ6F6efw1TeFKFlFtm7pmWmNeOYWEU%3D&reserved=0)
4. Konkursi tulemused tehakse teatavaks [www.eok.ee](http://www.eok.ee) lehel ja e-maili teel hiljemalt 15.05.2018.
5. Välijõusaalide kinkimise leping sõlmitakse iga konkurssi võitjaga eraldi.

**Lisa 1.**

„LIIKUMINE TEEB ERKSAKS“ välijõusaal

Materjal : roostevaba teras

Mõõtmed: 8,5x8,8 m

Jõusaali paigaldamiseks vajalik pind 9x9 m

Lisamärkus: Jõusaali juurde rajatav teadetetahvel sisaldab reegleid, kuidas kasutada välijõusaali, harjutuste kirjeldusi ning Eesti Olümpiakomitee ja „Liikumine teeb erksaks“ logosid.

Jõusaali pildid ja mõõtmed:





